સ્પંદન ટ્રસ્ટ દ્વારા મોરબી, અમદાવાદ, ભાવનગર, ભુજ, સુરેન્દ્રનગર તથા જામનગરમાં કપડા વિતરણના સફળ કાર્યક્રમ બાદ હવે સાતમા ક્રમે રંગીલા રાજકોટનો નંબર હતો. અહીંના સભ્યોનો જુસ્સો તથા સખત મહેનત કાબિલે તારીફ હતા. કાર્યક્રમની મુખ્ય જવાબદારી પ્રાઈવેટ પ્રેક્ટિશનર ડો. વૈશાલી મકવાણાએ સંભાળી હતી. સાથે સ્પંદન ટ્રસ્ટના વાઈસ પ્રેસિડન્ટ ડો. કોમલ સરધારા પણ કાર્યક્રમની પૂર્વતૈયારી માટે રાજકોટ આવી ગયા હતા. કાર્યક્રમનો દિવસ હતો, રવિવાર ૨૫ ઓક્ટોબર ૨૦૧૫. સવારે પ્રેસિડન્ટ ડો. પાર્થ ગોલ પણ કાર્યક્ર્મમાં હાજરી આપવા રાજકોટ આવી પહોંચ્યા હતા. સ્થળ પસંદગી તથા આયોજનમાં દેવાંગ મહેતા તથા તૃષીત વસાવડાએ પણ જહેમત ઉઠાવી હતી. રાજકોટમાં ૫૦૦ જોડી કપડા આપવાનું આયોજન કરવામાં આવ્યું હતું. એરપોર્ટ રોડ પર આવેલી ઝુંપડપટ્ટીઓમાં વસતા પરિવારોને આમંત્રણ આપીને ત્યાં નજીકના એક મેદાનમાં એકઠાં કરવામાં આવ્યા હતા. સ્થળ પર તમામ કપડાંઓ વ્યવસ્થિત રીતે બેગમાં ભરીને પહોંચાડવામાં આવ્યા હતા. સમગ્ર કાર્યક્રમની વ્યવસ્થા ડો. વૈશાલી મકવાણા, ડો. કોમલ સરધારા, દેવાંગ મહેતા, ક્રિષ્ના નથવાણી, તૃષિત વસાવડા, નિધિ લહેરુ, શ્રધ્ધા પરમાર, તિવ્રતા સાંગાણી, દ્રષ્ટિ ઉપાધ્યાય, ડો. મિરલ દોંગા, ડો. નવધા સમાણી, ધવલ સોંદરવા, કોમલ જસાણી તથા માનસી પરમાર દ્વારા સહકાર આપવામાં આવ્યો હતો. આ કાર્યક્રમ ખૂબ જ ભવ્ય રહ્યો હતો. ઘણા પરિવારોને આ કાર્યક્રમનો લાભ મળ્યો હતો. કાર્યક્રમના અંતે તમામ સ્પંદન ટ્રસ્ટના સદસ્યો મેદાનમાં નીચે ગોઠવાયા હતા તથા સમગ્ર લાભાર્થી પરિવારો સાથે બેસીને ફોટા પડાવ્યા હતા. આ ખૂબ જ સારી રીતે આ કાર્યક્રમું સમાપન કરવામાં આવ્યું હતું. રાજકોટ શહેરના અખબાર, સાંજ સમાચાર, અકિલા દૈનિક, આજકાલ દૈનિક તથા દિવ્ય ભાસ્કરમાં પ્રેસનોટથી આ કાર્યક્રમની સરાહના કરવામાં આવી હતી.